Odense Adresse-Contoirs Efterretninger, 1811-06-27
Udenlandske Efterretninger. Under 6 Juni d. A. er udkommen en Forordning, hvorved visse Paabudde deels ophæves og deels forandres og indskrænkes, og en i Forhold til Kornpriser bestemt Forhøielse i den ved Forordningen af 1 Octbr. 1802 paabudne Afgivt af Besiddelse, Nytte og Brug af Jorder og Tiender derimod anordnes i Kongeriget Danmark, hvis væsentligste Jndhold er følgende: "De ved Forordningerne af 21 Octbr. 1803, 6 Juni 1806, 8 April 1808 og 4 Septbr. 1809 paabudne Forhøielser i den ved Forordningen af 1 Octbr. 1802 paabudne aarlige Afgivt af Besiddelse, Nytte og Brug af Jorder og Tiender skulle fra næstkommende 1 Juli 1811 være ophævede. Derimod bestemmes et Qvantum af 280,000 Tdr. Rug og 280,000 Tdr. Byg, hvorefter en Forhøielse i fornævnte Afgivt for Eftertiden hvert Aar, ved en Plakat, ligesom for den sidste halve Deel af indeværende Aar er skeet ved Plakat af Dags Dato, vil blive paabuden i Penge, udregnede efter Middeltallet af de gieldende Landepriser paa det da næstforegaaende Aars Afgrøde. Og vil desuden, forsaavidt den oprindelige Jord= og Tiende Afgivt efter Forordningen af 1 Octbr. 1802, samt de øvrige staaende Skatter, der hæfte paa Jordeiendomme, i noget Aar i Forhold til Landepriserne udgjøre mindre, naar de beregnes til Kornvarer, end i indeværende Aar, Forskjellen paa en forholdsmæssig Maade blive tillagt Forhøielses Afgivtens Beløb. Men derimod kunne Yderne vente, naar extraordinaire Korn-Leverancer herefter udskrives til Kgl. Tjeneste, da derfor at gotgjøres Betaling efter Landepriserne. For indeværende Aar og fremdeles vil Hs. Maj. have Kornskatspengene fastsat til 2 Rd. 56 s. af hver Tønde Ager og Engs, og 1 Rd. 28 s. af hver Tønde Skov= og Mølleskylds kontribuerende Hartkorn aarligen Foruden de ved Forord. af 23 Septbr. 1803 til Erlæggelse med afvigte Octbr. Qvartalskatter paabudne 80 sk. pr. Td. Hartkorn Ager og Eng og 40 sk. pr. Td. Hart koen Skov= og Mølleskyld, bliver altsaa for indeværende Aar endvidere med næstkommende Juli Qvartalskatter at udrede 1 Rd. 72 s. af hver Td. Ager og Engs og 84 s. af hver Td. Skov= og Mølleskylds kontribuerende Hartkorn, hvorefter Kornskatspengene siden aarligen for de følgende Aar erlægges, Halvdelen forud med det foregaaende Aars Octbr. Qvartals og den anden halve Deel med det paafølgende Juli Qvartalskatter, hvilken Erlæggelse altsaa med næstkommende Octbr. Qvartal tager sin Begyndelse. Dog skulle Amager Land og Hirschholms Gods ikkuns svare pr. Td. Hartkorn af A. og E. 1 Rd. 36 s. og af Skov= og Mølleskyld 66 s., og Bornholm er aldeles fritaget for disse Kornskatspenge. Fra indeværende Aars Begyndelse ophæves derimod den ved Forordning af 8 Febr. 1810 paabudne Jndkomstskat, forsaavidt den svares af Jndtægter af Bondejord eller med andre Ord saadanne Jorders Brug, hvoraf den ved Forordningen af 1 Octbr. 1802 paabudne Afgivt svares efter Hartkornets Værdie. Brugerne af disse Jorder bør derimod fremdeles svare Jndkomstskatten af deres Jndtægter af hvad anden Formue eller Næring, de, foruden bemeldte Jordbrug, maatte besidde eller drive. Dog behøve de blant disse Jordbrugere, som det er Regulerings-Kom missionerne bekjendt ikke at besidde saadan anden Formue eller at drive saadan anden Næring, ikke at indkaldes til at gjøre Jndtægts-Angivelser for samme. Men heraf maae paa den anden Side de Jordbrugere, som Regulerings-Kommissionerne finde sig foranledigede til at indkalde, ingenlunde tage Anledning til egenraadigen at udeblive, under Paaskud af ikke at besidde anden Formue eller at drive anden Næringsvei, end hiin Slags Jordbrug, da enhver ligefuldt er pligtig at møde efter Regulerings-Kommissionernes Jndkaldelse, for at meddele de Forklaringer og Oplysninger, som disse maatte eragte fornødne. Endelig er Tiden, hvori Regulerings-Kom missionerne skulle modtage Angivelser og derefter beregne Jndkomstskatten, for Eftertiden bestemt til hver April istedetfor Febr. Maaned.